kardosdrur/scandi-wiki huggingface dataset:
Holmegaard Glasværks Boldklub

Holmegaard Glasværks Boldklub (HGB, Holmegaard GB) er en dansk fodboldklub beliggende i byen Fensmark, nordøst for Næstved. Klubben blev stiftet den 6. april 1904.

Klubbens historie har tæt tilknytning til Holmegaard Glasværk, idet medlemmerne blev hentet blandt de ansatte på værket. I 1910 fjernede bestyrelsen denne begrænsning og åbnede klubben for alle.

Klubbens spillede i mange år på Fensmark Gl. Stadion, som havde en mindre siddetribune på den ene langside. Klubbens tidligere klubhus fra 1959 lå også på stadion. Frivillige stillede dengang materialer til rådighed og klubhuset var i brug frem tiI 2018, hvor klubben flyttede alle aktiviteter til Holmegaard Hallen, hvor faciliteterne er bedre og muliggør at udvikle klubben, samt starte et nyt kapitel i HGB's lange historie.

Klubbens højeste placering er Sjællandsserien, senest i 1999/2000. I årene efter fulgte en lang nedtur hele vejen til serie 4, men klubben rejste sig igen og fik spillet sig op gennem rækkerne med mange lokale spillere på holdet. De seneste 10 år har HGB ikke været placeret dårligere end Serie 3, og har i samme periode flere gange opnået oprykning til Serie 1. HGB har i mange år haft en tæt rivalisering med naboklubben Toksværd.

DBU Sjælland kårede i 2013 Holmegaard Glasværks Boldklub, som årets fodboldklub. En flot anerkendelse af det fantastiske arbejde mange frivillige ildsjæle ligger i klubben, og som løfter den med nye projekter. HGB har siden 2011 drevet DBU Fodboldskole, som er vokset støt gennem årene, og kun er mulig at afholde grundet frivilliges arbejde og engagement.

I 2019 fik klubben anlagt en ny kunstbane, ved Holmegaard Hallen, efter flere års målrettet og ihærdigt arbejde. Det nye anlæg cementerer HGB's udvikling og position i lokalområdet, som en medlemsstærk klub, kun overgået af Næstved IF og Herlufsholm GF.

1. holdet ligger i 2022/23 sæsonen i Serie 2 og trænes af Casper Guldbrandt. Her er der mange unge spillere kombineret med nogle bærende rutinerede spillere. 2. holdet spiller i Serie 4. Klubben har derudover dame senior, et old-boys herre hold og en ungdomsafdeling fra U6 til U16.

Æresmedlemmer i HGB 

 Gunner Jensen
 Svend "Jern" Jensen
 Carsten "Caller" Hansen
 Mogens Engelbrechtsen
 Flemming Steffensen
 Bent Andersen
 Tom Christensen
 Flemming Hansen
 Jan Hansen

Udvalgte tidligere divisions spillere med fortid i HGB 
 Carsten V. Jensen startede sin fodboldkarriere i HGB.. Spillede senere i Næstved Boldklub, Brøndby og FC. København. I dag sportsdirektør i Brøndby.
 Lasse Marland repræsenterede Næstved Boldklub i både 1. og 2. Division, og har scoret mål i begge divisioner. Fik debut i under Erik Rasmussen.
 Kenneth "Tresser" Jensen, Næstved Boldklub i både 1. og 2. Division.

Referencer 

Fodboldklubber under DBU Sjælland
Næstved Kommune
Mogens Scheel von Plessen

Mogens Scheel von Plessen (født 28. december 1713 på Fussingø, død 23. marts 1749 i København) var en dansk godsejer, kammerherre og overceremonimester ved hoffet.

Virke 
Han var ældste søn af Christian Ludvig von Plessen og Charlotte Amalie Skeel, arvede Stamhuset Fusingø med Fussingø mm. ved sin moders død 1729, men døde i ung alder og blev overlevet af faderen med tre år. I stedet blev det derfor Mogens Scheel von Plessens ældste søn, Christian Ludvig Scheel von Plessen, der arvede sin farfaders gods (Selsø) og faders gods (Fussingø) og endda også i 1757 fik nogle af Carl Adolph von Plessens mange besiddelser, nemlig Saltø, Harrested og Lindholm.

Mogens Scheel von Plessen var Hvid Ridder.

Han blev gift 3. oktober 1736 i Preetz med Elisabeth Christine von Thienen (27. september 1715 på Gut Güldenstein - 31. juli 1788 på Gut Wahlstorf), datter af Henrik von Thienen (1686-1737) og Ida Lucie Brockdorff (1698-?).

Han er begravet i Ålum Kirke.

Gengivelser 
Scheel von Plessen er gengivet i et portrætmaleri af Carl Gustaf Pilo (ca. 1745, Statens Museum for Kunst) og i et maleri af Peter Cramer, som er gengivet i et kobberstik (1751 af Odvardt Helmoldt von Lode), samt i en miniature.

Kilder 
 Dansk Biografisk Leksikon

Mogens
Godsejere fra Danmark
Danskere i 1700-tallet
Ceremonimestre fra Danmark
Riddere af Dannebrog (1671-1808)
Kammerherrer fra Danmark
Godsejere fra Slesvig og Holsten
Flydende krystal

Flydende krystaller er et kemisk stof, som udviser en stoffase med egenskaber mellem konventionel flydende form (væske) og fast form (her krystal). For eksempel kan flydende krystaller flyde som væske, men have mange molekyler arrangeret eller orienteret i krystallignende tilstand. Der er mange forskellige former for flydende krystal faser, som kan skelnes ved deres optiske egenskaber.

Flydende krystaller kan klassificeres i termotropiske og lyotropiske flydende krystaller. Termotropiske flydende krystaller udviser faseovergange som funktion af temperaturen, hvorimod lyotropiske flydende krystaller udviser faseovergange som funktion af koncentrationen af mesogen i en opløsning (typisk vand) såvel som temperatur.

Den nematiske fase i flydende krystaller kan modelleres med Maier-Saupe-teori.

Anvendelser 
Flydende krystaller anvendes i vid udstrækning i LCD baserede armbåndsure, mobiltelefoner, PDA, TV og monitorer. De drager nytte af flydende krystallers optiske egenskaber af visse flydende krystaline stoffer under tilstedeværelse eller fraværelse af et vekslende elektrisk felt. I et typisk LCD er et flydende krystallag (typisk 10 μm tykt) mellem to polarisationsfiltre som er vinklet (orienteret 90° i forhold til hinanden).

Det skal bemærkes at mange almindelige væsker faktisk er flydende krystaller. Sæbe er faktisk flydende krystaller og udviser mange flydende-krystal-variantformer afhængig af deres koncentration i vand.

Se også 
 LCD
 Smart glas

Kilder/referencer

Eksterne henvisninger 

 History and Properties of Liquid Crystals by Nobelprize.org 
 "Water, Energy, and Life: Fresh Views From the Water's Edge" Dr. Pollard, U. of Washington, 2006 one hour lecture 
 Definitions of basic terms relating to low-molar-mass and polymer liquid crystals (IUPAC Recommendations 2001) 
 An intelligible introduction to liquid crystals  from Case Western Reserve University
 Liquid Crystal Physics tutorial  from the Liquid Crystals Group, University of Colorado

Stoffaser
Stof (fysik)
Krystaller
Bløde materialers fysik
Mogens Scheel-Plessen (flertydig)

Mogens Scheel-Plessen eller Mogens Scheel von Plessen kan henvise til flere personer:

 Mogens Scheel von Plessen (overceremonimester) (1713-1749) – overceremonimester, kammerherre og godsejer
 Mogens Scheel von Plessen (officer) (1778-1819) – godsejer og major
 Mogens Joachim Scheel-Plessen (1782-1853) – dansk-holstensk greve, godsejer og gehejmekonferensråd
Mogens Scheel-Plessen

Mogens Scheel Plessen (skrev sig Scheel-Plessen) (13. august 1778 – 24. februar 1819 på Saltø) var en dansk godsejer.

Han var søn af gehejmekonferensråd Christian Ludvig Scheel von Plessen og arvede 1801 stamhuset Fusingø med Fussingø, Selsø og Lindholm og fideikommisserne Saltø og Harrested.

Han blev 1795 student (privat dimitteret) og 1800 cand.jur. 1801 blev han kammerjunker og 1811 befalingsmand over kystmilitsen og karakteriseret kaptajn med ret til at bære Arméens felttegn.

Den 1. august 1805 indgik han i Rye Kirke et ustandsmæssigt ægteskab med opvartningspigen Annette Margrethe Lund (18. juli 1778 i Roskilde – 10. juli 1844) fra Hotel Prindsen i Roskilde. Parret blev dog senere skilt, og hun ægtede 27. december 1812 oberst Maximilian Vilhelm baron Haxthausen (1783-1862, dette ægteskab også opløst).

Han døde barnløs, og godserne gik til farbroderens søn, greve Mogens Joachim Scheel-Plessen.

Kilder 
 Danske Jurister 1736-1936.

Mogens
Jurister fra Danmark
Godsejere fra Danmark
Danskere i 1800-tallet
Officerer fra Danmark
Ole Fick

Ole Fick (født 1. november 1948 i Kgs. Lyngby) er en dansk skuespiller, maler, musiker og tegnefilmsdubber. Har siden slutningen af 1960'erne været guitarist/forsanger i bandet Burnin Red Ivanhoe. Har sideløbende med sin musikalske karriere medvirket i en lang række børneprogrammer, bl.a. Ude på Noget, Hvorfor Uglen I Hulen samt leveret stemmen til den danske udgave af Postmand Per. 

Han har derudover gjort sig bemærket, ved at medvirke i Monrad og Rislund's shows sammen med Øyvind Ougaard. En af hans kendte personer er doktor Leo Lummerkrog, som både har medvirket i Monrad og Rislunds shows samt på P3-programmet Det der om søndagen. Foruden figurer i tegne- og dukkefilm, har han også lagt stemme til mågen Kaj fra Scandlines' reklamefilm.

Fick begyndte at udstille malerier i 2010. I starten af 2013 indtrådte Ole Fick i bestyrelsen omkring den nye kunstretning: Humorisme

Filmografi

Film 
 Casanova (1990)
 Balladen om Holger Danske (1996)
 Krummerne - Så er det jul igen (2006)

Tv-serier 
 Ude på noget (1984)
 Gufol mysteriet (1997)
 TAXA (1997-1999)
 Ørnen (2004)
 Postmand Per

Tegnefilmsdubber 
 Aristocats (1970)
 Powerpuff Pigerne (1998-2005)
 Looney Tunes (1955-nu)
 Ben 10 (2005)
 Buzz! Junior: Dinos (2008)
 Byggemand Bob (1999)
Lady og Vagabonden 2: Vaks på eventyr (2001)

Referencer

Eksterne henvisninger 

 
 
 

Skuespillere fra Danmark
Musikere fra Danmark
Burnin Red Ivanhoe
Tegnefilmsdubbere fra Danmark
Teglstensgotik

Teglstensgotik (tysk: Backsteingotik) er en forenkelt form for gotisk arkitektur, der er almindelig i Nordeuropa, særligt i Nordtyskland og de regioner omkring Østersøen, der ikke har naturlige stenresurser. Det drejer sig primært om Danmark, Sverige, Finland, Polen, Litauen, Letland, Estland, Hviderusland og Rusland. 

Brugen af røde mursten i Nordeuropa begyndte i 1200-tallet. Flere af de bykerner, der domineres af teglstensgotikken, er på UNESCOs Verdensarvsliste, ligesom turistruten Den europæiske rute for teglstensgotik går til de byer, der har de mest markante bygningsværker indenfor stilarten.

Galleri

Eksterne henvisninger 
 gebaut.eu : Backsteingotik / gotischer Backstein – Verteilung in Europa

Gotik
Gotik
Laura Bach

Laura Sofia Bach (født 25. april 1979) er en dansk skuespiller.

Bach har siden hun var 17 år medvirket i en række film, tv-serier, musicals og teaterproduktioner, og siden 2018 har hun sideløbende arbejdet som mentor og transformativ guide. Selvom Laura har boet og arbejdet i forskellige lande gennem hele sit liv, såsom Storbritannien, Sydafrika og USA, er hendes base i København, Danmark. Hun er også medvært på podcasten Coming Home

Filmografi 
 Grønne hjerter (2006)
 No Right Turn (2006)
 Himmerland (2008)
 Sandheden om mænd (2010)
 Last Summer (2013)
 En to tre nu (2016)

Tv-serier 
 TAXA (1997-1999)
 Ørnen (2004)
 Album (2008)
 Den som dræber (2011)
 Rita (2013)
 Sprinter Galore (2016-2018)
 Gangs of London (2020)

Referencer

Eksterne henvisninger 
 

Skuespillere fra Danmark
Tomas Stender

Tomas F. Munthe Stender (født 21. maj 1966) er en dansk skuespiller.

Stender er uddannet fra Skuespillerskolen ved Aarhus Teater i 1993.

Filmografi 
 Riget I (1994)
 Riget II (1997)
 Brutal Incasso (2005)

Tv-serier 
 Ved stillebækken (1999)
 Ørnen (2004)

Eksterne henvisninger 
 

Skuespillere fra Danmark
Frederik Christian von Plessen

Frederik Christian von Plessen (17. august 1717 på Fussingø – 25. november 1783 på Gunderslevholm) var en dansk officer, general og kammerherre.

Han var født var født 17. august 1717 som søn af Christian Ludvig von Plessen (1676-1752) og Charlotte Amalie Skeel. Han blev 1739 ritmester ved Livgarden til Hest og vedblev hele sin tjenestetid at være knyttet til denne afdeling. 1743 blev han oberstløjtnant af kavaleriet, 1745 major af garden, 1747 oberst af kavaleriet, 1754 oberstløjtnant af garden og leder af denne, 1755 generalmajor.

I sidstnævnte charge blev han 1762 beordret over til den i Holsten mobiliserede hær, men ved gardens omordning året efter fik Plessen afsked som generalløjtnant og tilkendegivelse af kongens særdeles tilfredshed med hans tjeneste. Han havde arvet Salzau i Holsten efter sin fader, men solgte godset 1758, og Gunderslevholm med flere fideikommisgodser, som han arvede efter sin farbroder Carl Adolph von Plessen (d. 1758), overlod han til sine brodersønner, da han selv var uden børn.

Plessen, der 1745 havde fået kammerherrenøglen, 1754 det hvide bånd, 1756 l'union parfaite ordenen og 1774 blev general, var æresmedlem af Kunstakademiet. Han døde 25. november 1783. 10. november 1747 havde han ægtet Birgitte Rosenkrantz (f. 8. januar 1723 d. 8. juli 1763), datter af gehejmeråd Iver Rosenkrantz. Hun var 1754 blevet dame de l'union parfaite.

Kilder 
 Dansk Biografisk Leksikon
 Stamtavle over Scheel-Plessen 

Frederik Christian von
Godsejere fra Danmark
Generaler fra Danmark
Modtagere af l'union parfaite
Danskere i 1700-tallet
Riddere af Dannebrog (1671-1808)
Kavaleriofficerer fra Danmark
Personer i Dansk Biografisk Leksikon
Kammerherrer fra Danmark
Æresmedlemmer af Det Kongelige Akademi for de Skønne Kunster
Fodby Gymnastikforening

Fodby Gymnastikforening (forkortet Fodby GF eller FG) er en dansk idrætsforening i Fodby, beliggende godt seks kilometer udenfor Næstved. Idrætsforeningen har gymnastik, badminton og fodbold på programmet. Klubbens fodboldafdeling, bestående af både en senior- samt ungdomsafdeling, ligger i de lavere rangerende serier under Sjællands Boldspil-Union (SBU) og er derigennem medlem af Dansk Boldspil-Union (DBU).

Klubbens historie 
Gymnastikforeningen blev stiftet den 23. oktober 1905.

I 2008 blev klubbens kamp- og træningsanlæg renoveret for op mod en million kroner. Fodby GF står nu tilbage med et af Sydsjællands mest moderne anlæg. I forbindelse med klubbens 2008-sæson (foråret), hvor man gennem to førstepladser i henholdsvis serie 5 og serie 4, sikrede sig chancen for igennem kvalifikationsspil i foråret '09, at kvalificere sig til Serie 3, for første gang i klubbens historie. Undervejs sikrede Fodby GF sig en klubrekord, da man i en af sæsonens kampe sejrede med ikke mindre end 25-0.

Genoprettet senior afdeling i Fodby 

Efter flere magre år med en lav tilslutning til seniorfordbold i Fodby, blev der i år genoprettet en senior afdeling med et enkelt hold startende i serie 5. Med et par store ildsjæle og mange frivillige er dette forløbet over al forventning og med de rette rammer omkring Margrethe Skolen, også kaldet Fodbynello, oplever klubben konstant en tilgang seniorspillere.

Ekstern kilde/henvisning 
 Fodby GFs officielle hjemmeside

Idrætsforeninger i Danmark
Fodboldklubber under DBU Sjælland
Næstved Kommune
Kaleidoskop

Kaleidoskop er et eksperimenterede teater med tre scener i København. Teatret består af Kaleidoskop K1, der ligger på Nørrebro, Kaleidoskop K2 på Østerbro. Den tredje scene, K½, er placeret i foyeren ved K2.

Teatret blev grundlagt under navnet Københavneren i 1994 af Mikkel Harder Munck-Hansen samt Martin Tulinius, som forblev direktør for teatret indtil 2009. Kaleidoskops fokus var fra starten på det anderledes teater, og reportoiret består bl.a. af ny dansk dramatik og eksperimenterende musikteater.

I december 2008 blev det offentliggjort, at Københavns Kommune med virkning fra sæson 2009 fjerner støtten til teatret, der dermed lukker.

Eksterne henvisninger 
 Kaleidoskops hjemmeside

Etableret i 1994
Teatre i København
Nørrebro
Dev Null

Dev Null var en animeret virtual reality karakter kreeret i 1996 af Leo Laporte til MSNBC's computer og teknologi tv-serie The Site. Espresso barista Dev talte med værten Soledad O'Brien hver aften i et fem-minutters afsnit. Laporte fik i 1997 en nordcalifornisk Emmy for han natlige optrædener som cyber karakteren Dev Null.

Dev blev animeret i realtime på Silicon Graphics computere. Laporte lavede både stemme og bevægelser ved at iføre sig en VR motion capture dragt. Når O'Brien sad ved espresso baren og læste email fra seerne flirtede Dev med hende, men s han svarede på hendes computerrelaterede spørgsmål.

Men O'Brien kiggede på et stykke tape på væggen, for at indikere Devs virtuelle position, fangede VR dragten Laportes bevægelser, og et computerprogram oversatte disse for at skabe karakteren.

Referencer

Ekstern henvisning
"Soledad O'Brien: Goddess to the Geeks" by David Futrelle, Salon, January 24, 1997

Se også 
 /dev/null

Null, Dev
Martin Tulinius

Martin Tulinius (født 1967, død 10. oktober 2016) var en dansk instruktør, scenograf og teaterdirektør for Republique.

Tulinius var uddannet producer fra Niels Brock i 1993 og stiftede i 1994 teatret Kaleidoskop sammen med Mikkel Harder Munck-Hansen. Han har iscenesat adskillige opsætninger ved bl.a. Det Kongelige Teater, Kanonhallen, Malmø Opera, Kampnagel og modtog i 2000 Reumert-prisen for bedste nye danske dramatik for forestillingen "K – Kafka" på Kaleidoskop. Tulinius har endvidere modtaget tre Reumerter for sine stærke visuelle iscenesættelser og moderne scenografier. Martin Tulinius var fra 2009 kunstnerisk leder og ansvarshavende direktør for teateret Republique.

Tulinius døde af en kræftsygdom 10. oktober 2016.

Noter

Eksterne henvisninger 
 

Teaterinstruktører fra Danmark
Scenografer fra Danmark
Reumertprisen for årets scenograf
Sublimation (faseovergang)

Sublimation (sublimering) er en faseovergang direkte fra fast form til gas uden en mellemliggende væskefase. F.eks. fordampning af sne uden at sneen smelter først, eller når tøris overgår til gasformig kuldioxid. Fysisk/kemisk set er sublimation den faseovergang, der forekommer ved tryk og temperaturer under tripelpunktet i et fasediagram.

Det modsatte af sublimation – fra gas til fast form – kaldes desublimation eller deposition.

Faseændringer
Soledad O'Brien

María de la Soledad Teresa O'Brien (født 19. september 1966) er en amerikansk tv-journalist. Hun er pt. vært på CNN Special Investigations Unit på CNN, og er nok bedst kendt for at være hovedvært på CNN American Morning fra juli 2003 til 3. april 2007, med Miles O'Brien; deres fælles efternavn er en tilfældighed.

Reference 

Journalister fra USA
Claus Gerving

Claus Gerving (født 2. september 1963) er en dansk skuespiller.

Gerving er uddannet fra Statens Teaterskole i 1991. Han har været tilknyttet Grønnegårds Teatret, Dr. Dante, Kaleidoskop, Gladsaxe Teater, Det Kongelige Teater og Østre Gasværk Teater. På film fik han sin debut i kortfilmen Fridas første gang fra 1996.

Filmografi 
 Ørnens øje (1997)
 Når mor kommer hjem (1998)
 Italiensk for begyndere (2000)
 Fidibus (2006)
 Det som ingen ved (2008)

Tv-serier 
 Madsen og co. (1996-2000)
 Dybt vand (1999)
 Ved stillebækken (1999)
 Toast (1999)
 Skjulte spor (2000-2001)
 Rejseholdet (2000-2003)
 Forsvar (2003)
 Ørnen (2004)
 Anna Pihl (2006-2007)

Eksterne henvisninger 
 

Skuespillere fra Danmark
Danskere i 1900-tallet
Danskere i 2000-tallet
Augustin Lindvad

Augustin Kolerus Lindvad (født 29. juli 1972) er en dansk skuespiller.

Han er søn af skuespillerne Michael Lindvad og Brigitte Kolerus og blev uddannet fra skuespillerskolen ved Odense Teater i 2002.

Filmografi

Tv-serier 
 Rejseholdet (2000-2003)
 Forsvar (2003)
 Ørnen (2004)

Eksterne henvisninger 
 

Skuespillere fra Danmark
Carl Adolph von Plessen (diplomat)

Carl Adolph von Plessen (født 17. september 1747 i København, død 11. maj 1810 på Wahlstorff i Lauenburg) var godsejer, kammerherre, dansk gesandt i Napoli og opvarter hos dronning Juliane Marie.

Han var født i 1747 som søn af Mogens Scheel-Plessen og Elisabeth Christine von Plessen, født von Thienen. I Lauenburg ejede han godserne Wahlstorff og Wittmold, og han arvede Gunderslevholm og Kastrupgård fra Carl Adolph von Plessen.

Han ægtede Ide Hedevig Buchwald i Borstel den 22. januar 1772.

Han var ridder af Dannebrogordenen.

Plessen var mæcen for portrætmaleren Hans Hansen.

Kilder 
 Stamtavle over Scheel-Plessen

Carl Adolph
Godsejere fra Danmark
Gesandter fra Danmark
Danskere i 1700-tallet
Danskere i 1800-tallet
Riddere af Dannebrog (1671-1808)
Storkors af Dannebrog
Personer fra København
Mæcener fra Danmark
Kammerherrer fra Danmark
Rasmus Haxen

Rasmus Haxen (født 29. juli 1959) er en dansk skuespiller.

Haxen er uddannet fra Statens Teaterskole i 1987.

Filmografi 
 Mord i Paradis (1988)
 En verden til forskel (1989)
 De frigjorte (1993)
 Ørnens øje (1997)
 Mifunes sidste sang (1999)
 Dykkerne (2000)
 Et rigtigt menneske (2001)
 Klatretøsen (2002)
 Klovn - The Movie (2010)
 Tarok (2013)

Tv-serier 
 Charlot og Charlotte (1996)
 Rejseholdet (2000-2003)
 Ørnen (2004)
 Forbrydelsen (2007)

Eksterne henvisninger 
 

Skuespillere fra Danmark
Kastrupgård (Næstved Kommune)

Kastrupgård er en herregård i Fuglebjerg Sogn, Næstved Kommune og er på 147 hektar og er nu en del af Gunderslevholm Gods.

Katrupgård opstod ved, at de øvrige gårde i landsbyen Skov-Kastrup på et tidspunkt blev nedlagt og lagt under Kastrupgård. Hovedbygningen ligger på et velbevaret voldsted bestående af en borgplads omgivet af voldgrave, der endnu er vandfyldte.

Den gamle bindingsværkshovedbygning brændte i 1946, hvorved man fandt kampestensfundamenter fra en ældre bygning, hvis alder er ukendt. I voldstedets nordvestlige hjørne findes ruiner af et rundt tårn opført af kampesten. Stedets nuværende hovedbygning består reelt af en stor villa i gule mursten. Avlsgården stammer fra 1949.

Kastrupgård ejes af Rolf Viggo de Neergaard og hans søn Claus Johan Thomas de Neergaard. Der er ikke offentlig adgang til godset.

Ejere af Kastrupgård 
 (-1758) Carl Adolph von Plessen
 (1758-1810) Carl Adolph von Plessen (f. 1747)
 Rolf de Neergaard

Herregårde i Næstved Kommune
Herregårde i Sorø Amt
Christiansdal (flertydig)

Christiansdal kan henvise til flere steder:

 Christiansdals Vandkraftværk – ved Tørning Å ved Haderslev
 Christiansdal – en herregård i Branderslev Sogn, Lollands Nørre Herred på Lolland
 Christiansdal (Børglum Herred) – en herregård i Børglum Herred i Vendsyssel
 Christiansdal (Gram Herred) – en lokalitet i Gram Herred
 Baroniet Christiansdal – et tidligere baroni
 Tidligere navn for Dalum Kloster i Dalum Sogn, Odense Herred
 Stamhuset Christiansdal – stamhuset knyttet til ovennævnte
Phylloglossum

Phylloglossum er en monotypisk slægt i Ulvefod-familien. Den eneste art Phylloglossum drummondii vokser i Australien og på New Zealand. På Tasmanien vokser den kun på nordkysten.

Beskrivelse 
Phyloglossum har en pærelignende rod, nogle få tynde grene med skæl-lignende og sukkulente blade i en roset ved roden. Planten er 3-7 cm høj, og de 10-12 blade er 1-2 centimeter lange.

Sporeakset sidder i toppen af en 4-5 cm lang, bladløs stilk, og er lanseformet, relativt tykt og iøjnefaldende gulbrunt. Planten har relativt mange kromosomer. 

Ulvefod-familien
Planteslægter
Proteinbinding

Proteinbinding dækker i farmakokinetikken over det faktum, at mange lægemidler bindes reversibelt til proteiner i blodplasma og væv. Binding og frigivelse sker på meget kort tid, således at en kemisk ligevægt imellem bundet og frit lægemiddel indtræder i løbet af millisekunder. Det er udelukkende den frie del af et lægemiddel, der binder sig til receptorer i kroppen, og således er det kun det frie lægemiddel, der kan udøve sin virkning, medmindre virkningen netop relaterer sig til proteinbindingen.

Sure lægemidler bindes primært til albumin, og basiske lægemidler bindes primært til α-1-glykoprotein.

Hvis et lægemiddel er kraftigt bundet til proteiner i vævene, stiger dets fordelingsvolumen, idet kun en mindre del af lægemidlet så vil være til stede i blodplasma.

Referencer 
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag. .

Kinetik
Farmakokinetik
Francine Jordi

Francine Jordi (født 24. juni 1977 som Francine Lehmann i Richigen, Gemeinde Worb, Schweiz) er en schweizisk sangerinde og komponist, der skriver og optræder med schlager- og folkemusik. Hun vandt det schweiziske melodi grandprix i 2002 med "Dans Le Jardin De Mon Ame" og deltog dermed i Eurovision Song Contest i Tallinn samme år. Her opnåede hun blot 15 point og en 22. plads.

Eksterne henvisninger 
 

Sangere fra Schweiz
Deltagere ved Eurovision Song Contest 2002
Schweiz' Eurovision Song Contest-deltagere
Komponister fra Schweiz